מסכת נזיר דף נה עמוד א

לימא כתנאי: הנכנס לארץ העמים בשידה תיבה ומגדל - רבי מטמא, ורבי יוסי ברבי יהודה מטהר; מאי לאו רבי סבר: משום אוירא, ור' יוסי בר' יהודה סבר: משום גושא! לא, דכולי עלמא משום גושא, מר סבר: אהל זרוק שמיה אהל, ומר סבר: לא שמיה אהל. והתניא, רבי יוסי ברבי יהודה אומר: תיבה שהיא מלאה כלים וזרקה על פני המת באהל - טמאה, ואם היתה מונחת - טהורה! אלא, דכולי עלמא משום אוירא, ומר סבר: כיון דלא שכיחא לא גזרו ביה רבנן, ומר סבר: אף על גב דלא שכיחא גזרו ביה רבנן; והתניא: הנכנס לארץ העמים בשידה תיבה ומגדל - טהור, בקרון ובספינה ובאיסקריא - טמא. ואיבעית אימא: הכא שמא יוציא ראשו ורובו לשם פליגי; והתניא, ר' יוסי בר' יהודה אומר: הנכנס לארץ העמים בשידה תיבה ומגדל - טהור, עד שיוציא לשם ראשו או רובו.

**אוהל זרוק – שידה תיבה ומגדל**

**א.מקבילות לסוגייתנו 1.**שנינו: "תנן נמי: שידה תיבה ומגדל..., אף על פי שיש להן שולים והן מחזיקות ארבעים סאה בלח, שהן כוריים ביבש - טהורין[[1]](#footnote-1)". מבאר רש"י: "טהורין - לפי שגדולים יותר מדאי, ואין תורת כלי עליהן, שהרי אינן מטולטלין מלא וריקן". 2. "רבי יהודה בר אמי משמיה דרב יהודה אמר: בית הפרס שנידש טהור. רבי יהודה אומר אף בית הקברות. תנא: מפני שיכול לחוץ, ולילך בשידה תיבה ומגדל. קא סבר: אהל זרוק שמיה אהל. ובפלוגתא דהני תנאי; דתניא: הנכנס לארץ העמים בשידה תיבה ומגדל; רבי מטמא, רבי יוסי ברבי יהודה מטהר. במאי קמיפלגי? מר סבר: אהל זרוק - לאו שמיה אהל, ומר סבר: אהל זרוק - שמיה אהל[[2]](#footnote-2)".

 3.גם במסכת חגיגה מסבירים שאין אפשרות להעביר בטהרה דרך ארץ העמים, כי שיטת "רבי היא, דאמר: אהל זרוק לאו שמיה אהל. דתניא: הנכנס לארץ העמים בשידה תיבה ומגדל, רבי מטמא, ורבי יוסי ברבי יהודה מטהר[[3]](#footnote-3)".

4. במסכתנו, נוקט רב פפא שכל עוד הכלי סגור למעלה, הוא חוצץ בפני הטומאה: "אלא אמר רב פפא: כגון שנכנס בשידה תיבה ומגדל, ובא חבירו ופרע עליו את המעזיבה[[4]](#footnote-4), דטומאה וביאה בהדי הדדי קאתיין".

1. **הדעות בסוגייתנו** לפנינו מחלוקת תנאים, על הנכנס בכלים אלו לחו"ל, לעניין טומאת ארץ העמים[[5]](#footnote-5).

לרבי טמא, לרבי יוסי ברבי יהודה טהור. כמה הצעות מובאות בגמרא לביאור המחלוקת:

|  |  |  |  |
| --- | --- | --- | --- |
| אוקימתות | רבי | רבי יוסי ברבי יהודה | אוהל זרוק |
| נחלקו בטעם הגזירה | טמא כי גזרו על אויר | טהור כי גזרו על אדמה | לרבי וודאי אינו אוהל |
| גזרו משום גוש[[6]](#footnote-6) | טמא כי אוהל זרוק אינו אוהל | טהור כי אוהל זרוק אוהל | במחלוקת |
| גזרו משום אויר | גזרו גם בכלים | לא גזרו בכלים. לא שכיח | לא שמיה אוהל[[7]](#footnote-7) |
| גזרו משום גוש  | גזרו שמא יוציא ראשו ורובו | לא גזרו[[8]](#footnote-8) | שמיה אוהל[[9]](#footnote-9)  |

לאוקימתא הראשונה הוסיף רש"י[[10]](#footnote-10):

"ואילו הכא כיון דנכנס באויר מלמעלה כשהן פתוחין או דרך פתחים הוי טמא, שהרי נכנס לאויר ארץ העמים". "משמע מלשון רש"י, דאם היתה התיבה מכוסה מלמעלה ומן הצדדים היתה מצלת מטומאת אויר ארץ העמים. וצ"ב ענין הצלה זה. ובחזון איש נשים (סי' קמ"ד ס"ק ג') כתב דהוא מדין הצלה דצמיד פתיל דלא גזרו על צמיד פתיל. ובספר חידושי ר"ח הלוי על הרמב"ם (פי"א דטומאת מת הלכה ה') כתב ג"כ בפשיטות, ד**אם היו השידה תיבה ומגדל סתומין מצילין** גם אם משם אוירא גזרו, ומדבריו נראה דהוא מדין חציצת אהל[[11]](#footnote-11)".

את האוקימתא השניה הגמרא דוחה, כי רבי יוסי ברבי יהודה פסק שתיבה שהיא מלאה כלים וזרקה על פני המת באהל- טמאה. לכן האוקימתא הבאה מניחה שאוהל זרוק אינו אוהל.

לכאורה פלא הוא, שהגמרות שהבאנו מעירובין ומחגיגה נוקטות את האוקימתא היחידה שנדחתה כאן. המאירי כתב בפשטות: "מה שהעלו כאן דלרבי יוסי נמי אהל זרוק לא שמיה אהל, ובשלישי של עירובין ובראשון של גיטין לא נראה כן- כך דרכן של סוגיאות תמיד". אולם בתוספות ביארו שבעירובין ובחגיגה:

"שינוייא [בתרא] ליכנס בארץ העמים לא פליגי באהל זרוק, אבל **לגבי מת** הוא דפליגי בה, כדתניא: ואם היתה מונחת בו טהורה דאהל זרוק שמיה אהל, וההיא ר' יוסי בר"י. אבל רבי מטמא דאהל זרוק לא שמיה אהל[[12]](#footnote-12)".

1. **להלכה** הרמב"ם פוסק כרבי: "הנכנס לארץ העכו"ם בשידה תיבה ומגדל הפורחין באויר טמא, שאהל זרוק אינו קרוי אהל[[13]](#footnote-13)". לכאורה דבריו סותרים, שבהלכות אבל פסק:

,כהן גדול.. שנכנס לשידה תיבה ומגדל, ובא חבירו **ופרע עליו גג השידה** שהרי טומאה וביאה באין כאחד, הרי זה לוקה שתים, משום לא יבא ומשום לא יטמא[[14]](#footnote-14)". הרי שטרם נפתח הגג, לא נטמא. וכן בהלכות נזיר:

"נזיר שנכנס לבית ושהה שם עד שמת שם המת, או שנכנס לאהל המת בשידה תיבה ומגדל ובא חבירו ופרע גג התיבה מעליו מדעתו, הרי זה לוקה שתים[[15]](#footnote-15)". תירוצי המשנה למלך:

"עד כאן לא אמרינן דאהל זרוק לא חשיב הפסק אלא דוקא **במאהיל על המת**, דאז לא חשיב הפסק כיון דהוי אהל זרוק. אבל **בנכנס** לאהל המת, דאינו מאהיל על המת, אלא דגזירת הכתוב היא דחשיב כל אויר הבית כאילו הוא מלא טומאה, ומשום הכי נטמא- בהפסק כל דהו שאינו נכנס בו האויר מהני[[16]](#footnote-16)..

2. "עוד נראה לומר דהא דאמרינן דאהל זרוק לא שמיה אהל היינו דוקא כשהם באויר, אבל במונחים חשיב הפסק. וזהו שכתב: 'הפורחים באויר' כלומר שאינם נוגעין בארץ. וההיא דנזירות ודאבל, מיירי במונחים בקרקע וגררו השידה והכניסוהו לבית המת[[17]](#footnote-17)". מכל מקום, ריא"ז בעירובין פסק להקל, שאוהל זרוק שמיה אוהל.

1. **האם מותר לכהן להיכנס לבית קברות באוהל זרוק[[18]](#footnote-18)**

נשאל הרב ולדנברג: "ע"ד נסיעה לכהן באטובוס ע"ג כביש העובר על קברי ישראל עתיקים, ככביש הר הזיתים וככביש דומה לזה בטבריא[[19]](#footnote-19)". לדעתו יש להקל מהנימוקים הבאים[[20]](#footnote-20):

1. לפי תירוצו השני של המל"מ, כשהכלי מונח על גבי קרקע, הרמב"ם סבור שגם לדעת רבי, אוהל זרוק שמיה אוהל.
2. "הא דאמרינן.. אהל מטולטל לא שמיה אהל, היינו רק לענין שיהיה נחשב כאילו האהל סתום מכל צד, והאדם מופרד בתוכו מאויר חו"ל שמקיף השידה מכל צד, אלא אויר האהל בטל לגבי האויר המקיפו ונחשב אויר שבתוכו כשאר אויר חו"ל ונמצא שנכנס לאויר חו"ל, אבל לענין שיהיה **נחשב השידה כמחיצה** לחוץ בין הטומאה לטהרה..- חוצצת[[21]](#footnote-21)".

ז. "מצאתי בשו"ת שואל ומשיב מהדו"ג ח"ב סי' מ"ג שנשאל בנוגע לנסיעה לכהן ברכבת שעוברת על מקום קברות.. להתיר ולומר דל"ה אהל זרוק מפני ד**כל שדרכו בכך מיקרי קבוע..** בהיות שזהו דרך שימושו לרוץ על הקרקע ממקום למקום ולשמש את העוברים ושבים, וצריכים לומר שכוונתו גם, מכיון שדרכו בכך להיותו מיוצב ומחובר באופן כזה לקרקע".

\* תירוצו הראשון של המל"מ מחלק בין הנמצא באוהל המת לבין המאהיל ישירות. גם כאן מצב זה של רכבת ומכונית נקרא רק אוהל המת ולא ישירות מעל קבר

\* "מפני שבין הקרקע עד לרצפת הוואגאן יש ג"כ חלל טפח[[22]](#footnote-22)".

י. "הגרי"א ז"ל מקאוונא.. התיר לכהן לנסוע ברכבת העוברת דרך בית הקברות מכח דינא **דספק טומאה ברה"ר**, והזכיר בהקשר לזה שיטת הרשב"א שפוסק דאהל זרוק שמיה אהל, וכן דברי הפני יהושע בסוכה ד' כ"א שמבאר דהא דאהל זרוק ל"ש אהל הוא **רק מדרבנן**, וא"כ לפי"ז יש לפנינו ספק טומאה ברה"ר, דספק כמאן הלכה, אי כהרשב"א דשמי' אהל ואי כהרמב"ם דל"ש אהל, והספק הוא בדרבנן.. בשו"ת שארית הפליטה שם.. מרבה בספק ספיקות בזה, ספק דילמא קיי"ל כהרשב"א ואת"ל כהרמב"ם דילמא דוקא לענין ארץ העמים, אבל **לחוץ בין טו"מ גם לדעת הרמב"ם שמי' אהל**". הרב עובדיה יוסף מעלה נימוקים נוספים להקל[[23]](#footnote-23):

\*לדעת הראב"ד[[24]](#footnote-24) אין חיוב טומאה בזה"ז. אפילו לא איסור דרבנן[[25]](#footnote-25). אמנם, הרמב"ן שנה אחרת בדעת הראב"ד[[26]](#footnote-26),

אולם ניתן להוסיף ולהציע שמחלוקת הרמב"ם והראב"ד אינה בזה"ז שאין לנו אפר פרה[[27]](#footnote-27).

\* כל שהוא סתום למעלה חוצץ, כפי שמוכח מן הסוגיה בפותח מעזיבה[[28]](#footnote-28).

1. מסכת עירובין דף יד עמוד ב. [↑](#footnote-ref-1)
2. מסכת עירובין דף ל עמוד ב. [↑](#footnote-ref-2)
3. מסכת חגיגה דף כה עמוד א. [↑](#footnote-ref-3)
4. ו"הוא מסייע להסיר המעזיבה דהא בהתרו בו למלקות איירי" (תוספות ד"ה כגון). [↑](#footnote-ref-4)
5. דף מג עמוד א. [↑](#footnote-ref-5)
6. רש"י ד"ה ואב"א. ובתוספות נקטו שנחלקו בגושא, דהיינו אויר גושא. "דודאי אי לא גזרו אלא משום מגע גושא פשיטא דבשידה כו' טהור" (קרן אורה ד"ה לימא). [↑](#footnote-ref-6)
7. משנה למלך הלכות טומאת מת פרק יא הלכה א. [↑](#footnote-ref-7)
8. "והא דתני ר' יוסי בר"י לעיל זרק תיבה מלאה כלים על פני המת טמאה לאו משום דקסבר אהל זרוק לאו שמיה אהל אלא כיון דזורקה קא מפיק לה מתורת אהל ומשוי לה תורת כלי" (רש"י ד"ה והתניא). [↑](#footnote-ref-8)
9. והגזירה משום גוש (רש"י ד"ה איבעית אימא). [↑](#footnote-ref-9)
10. ד"ה מאי לאו. [↑](#footnote-ref-10)
11. דף על הדף. [↑](#footnote-ref-11)
12. סוף תוספות ד"ה והתניא . [↑](#footnote-ref-12)
13. רמב"ם הלכות טומאת מת פרק יא הלכה ה. [↑](#footnote-ref-13)
14. רמב"ם הלכות אבל פרק ג הלכה ו. [↑](#footnote-ref-14)
15. רמב"ם הלכות נזירות פרק ה הלכה יח. [↑](#footnote-ref-15)
16. הרחיב לבסס דבריו בקהלות יעקב סימן יד. [↑](#footnote-ref-16)
17. משנה למלך הלכות טומאת מת פרק יא הלכה א. [↑](#footnote-ref-17)
18. יהיו דברים אלו נר לזכרו של אבי ראובן פלג, שעסק בסוגיה זו ימים רבים. נלב"ע א' אדר א תשד"מ. [↑](#footnote-ref-18)
19. שו"ת ציץ אליעזר חלק יב סימן סב [↑](#footnote-ref-19)
20. האותיות בנימוקים הבאים הן לפי סדרן בתשובת הציץ אליעזר. [↑](#footnote-ref-20)
21. תפארת ישראל - יכין מסכת אהלות פרק ח אות י. "כל האמור עד כה הועיל לנו רק עפי"ד המל"מ בשיטת הרמב"ם, אבל לא לפי שיטת התוס' בעירובין ובסוכה, שס"ל שגם בכה"ג שנגרר על הארץ מיקרי אהל זרוק" (ציץ אליעזר אות ז). [↑](#footnote-ref-21)
22. הרב עובדיה ביסס זאת על סמך דברי רבינו יהונתן עירובין ל עמוד ב. [↑](#footnote-ref-22)
23. חזון עובדיה אבלות בהלכות טומאת כהנים סעיף טז, הערה טו. [↑](#footnote-ref-23)
24. נזירות פרק ה, הלכה טז. [↑](#footnote-ref-24)
25. שו"ת רע"א סימן יח. [↑](#footnote-ref-25)
26. מכות סוף דף כא עמוד א. [↑](#footnote-ref-26)
27. שו"ת דברי שאול סימן שסט. [↑](#footnote-ref-27)
28. שואל ומשיב תליתאה סימן מג. [↑](#footnote-ref-28)